CELEX: 32004D0381
Language: fi
Date: 2004-04-26 00:00:00
Title: 2004/381/EY:Komission päätös, tehty 26 päivänä huhtikuuta 2004, päätöksen 1999/710/EY muuttamisesta Islannin laitosten sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin (ETA:n kannalta merkityksellinen teksti) [tiedoksiannettu numerolla K(2004) 1521]

L 144/8            FI                   Euroopan unionin virallinen lehti                           30.4.2004
                                        KOMISSION PÄÄTÖS,
                                   tehty 26 päivänä huhtikuuta 2004,
  päätöksen 1999/710/EY muuttamisesta Islannin laitosten sisällyttämiseksi väliaikaisiin
    luetteloihin kolmansien maiden laitoksista, joista jäsenvaltiot sallivat jauhelihan ja
                                     raakalihavalmisteiden tuonnin
                               (tiedoksiannettu numerolla K(2004) 1521)
                              (ETA:n kannalta merkityksellinen teksti)
                                              (2004/381/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista
siirtymäkauden ajaksi koskevista yksityiskohtaisista säännöistä, joista jäsenvaltioilla on lupa
tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995
tehdyn neuvoston päätöksen 95/408/EY1 ja erityisesti sen 2 artiklan 4 kohdan,
sekä katsoo seuraavaa:
(1)     Komission päätöksessä 1999/710/EY2 vahvistetaan väliaikaiset luettelot kolmansien
        maiden laitoksista, joista jäsenvaltiot sallivat jauhelihan ja raakalihavalmisteiden
        tuonnin.
(2)     Islanti on toimittanut luettelon sellaisista jauhelihaa ja raakalihavalmisteita tuottavista
        laitoksista, joiden toimivaltainen viranomainen vakuuttaa noudattavan yhteisön
        sääntöjä.
(3)     Nämä laitokset olisi lisättävä päätöksen 1999/710/EY mukaisiin luetteloihin.
(4)     Koska paikalla ei ole vielä tehty tarkastuksia, tällaisista laitoksista tapahtuvaan
        tuontiin ei saa soveltaa neuvoston direktiivin 97/78/EY3 10 artiklassa tarkoitettuja
        rajoitettuja fyysisiä tarkastuksia.
1
        EYVL L 243, 11.10.1995, s. 17, päätös sellaisena kuin se on viimeksi muutettuna asetuksella (EY) N:o
        806/2003 (EUVL L 122, 16.5.2003, s. 1.).
2
        EYVL L 281, 4.11.1999, s. 82, päätös sellaisena kuin se on viimeksi muutettuna asiakirjalla Tšekin
        tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin
        tasavallan, Maltan tasavallan, Puolan tasavallan, Slovenian tasavallan ja Slovakian tasavallan
        liittymisehdoista ja niiden sopimusten mukautuksista, joihin Euroopan unioni perustuu (EUVL L 236,
        23.9.2003, s. 381).
3
        EYVL L 24, 30.1.1998, s. 9.
 ---pagebreak--- 30.4.2004       FI                Euroopan unionin virallinen lehti   L 144/9
(5)     Päätös 1999/710/EY olisi tämän vuoksi muutettava vastaavasti.
 ---pagebreak--- L 144/10          FI              Euroopan unionin virallinen lehti                  30.4.2004
(6)      Tässä päätöksessä säädetyt toimenpiteet ovat elintarvikeketjua ja eläinten terveyttä
         käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
                                            1 artikla
Muutetaan päätöksen 1999/710/EY liite tämän päätöksen liitteen mukaisesti.
                                            2 artikla
Tätä päätöstä sovelletaan 7 päivästä toukokuuta 2004.
                                            3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä huhtikuuta 2004.
                                             Komission puolesta
                                             David BYRNE
                                             Komission jäsen
 ---pagebreak--- 30.4.2004       FI              Euroopan unionin virallinen lehti               L 144/11
                                           LIITE
Lisätään päätöksen 1999/710/EY liitteeseen seuraava teksti maan ISO-koodin mukaiseen
aakkosjärjestykseen:
”País: Islandia / Land: Island / Land: Island / Χώρα: Iσλάνδια / Country: Iceland /
Pays: Islande / Paese: Islanda / Land: Ijsland / País: Islandia / Maa: Islanti / Land:
Island.
         1              2             3                   4        5             6
        22         Kaupfelag V-  Hvammstangi                      MP             7
                   Hunvetninga
        50          Kaupfelag    Saudarkrokur                     MP            7”
                   Skagfirdinga